ขอให้นำข้อสังเกตที่คณะอนุกรรมการพิจารณางบประมาณรายจ่าย ประจำปีงบประมาณ พ.ศ. 2568 ของสำนักงานเขตบึงกุ่ม บางกะปิ คันนายาวสะพานสูงและสวนหลวง ดังต่อไปนี้ไปดำเนินการในส่วนที่เกี่ยวข้อง เดี๋ยวนี้ครับ
1.เห็นควรกำชับเจ้าหน้าที่ที่เกี่ยวข้องติดตามการทำงานของผู้รับจ้าง ตั้งแต่เริ่มทำงาน ระหว่างทำงาน และสิ้นสุดจนส่งมอบงาน โดยให้ติดตามงานอย่างต่อเนื่อง
2. ให้สำนักงานเขตกำชับผู้รับจ้างจัดทำป้ายในพื้นที่บริเวณเขต ก่อสร้างให้เห็นอย่างชัดเจน ในเวลากลางคืนให้มีสัญญาณไฟตลอดเวลา และมีมาตรการในการควบคุมฝุ่นละอองจากการก่อสร้าง และประสานงานร่วมกับการประปานครหลวงเพื่อให้การทำงานเป็นไปตามระยะเวลาที่กำหนด
3.การขุดลอก คู/คลอง/ลำราง กรณีที่ไม่ใช่ดาดท้องคลอง ใช้งบประมาณในการดำเนินงานค่อนข้างสูง เห็นควรให้ทำ คู/คลอง/ลำราง เป็นดาดท้องคลองเพื่อสะดวกในการขุดลอก ประหยัดงบประมาณและเพื่อการระบายน้ำที่ดีกว่า
4.ค่าครุภัณฑ์ ที่ดินและสิ่งก่อสร้าง เห็นควรเร่งรัดการใช้งบประมาณโดยให้ดำเนินการตามระยะเวลาที่กำหนด เพื่อให้เกิดประโยชน์ต่อ
ประชาชน
5.การขุดลอก คู/คลอง/ลำราง ควรอยู่ในระยะเวลาไม่เกิน 3 ปี หรือตามความเหมาะสมของพื้นที่ เนื่องจากบางพื้นที่เป็นพื้นที่รับน้ำอาจจะไม่จำเป็นต้องรอระยะเวลาถึง 3 ปี